b'\n_START_ARTICLE_\nLietaus infiltravimo sistemos\n_START_SECTION_\nLietaus vandens infiltravimo sistemos\n_START_PARAGRAPH_\nD\xc4\x97l \xc4\xafvairios paskirties statyb\xc5\xb3 suaktyv\xc4\x97jimo, vis daugiau ir daugiau dirvo\xc5\xbeemio padengiama nepralaid\xc5\xbeiu pavir\xc5\xa1iumi, tokiu kaip stogai, stov\xc4\x97jimo aik\xc5\xa1tel\xc4\x97s ir keliai. Kai lyja \xc5\xa1iuose plotuose, did\xc5\xbeioji dalis vandens greitai nuteka \xc4\xaf nuotek\xc5\xb3 sistemas. Vadinasi li\xc5\xab\xc4\x8di\xc5\xb3 metu, vamzdynai turi susitvarkyti su didesne ir intensyvesne srove, d\xc4\x97l kurios padid\xc4\x97ja patvinimo rizika. Siekiant i\xc5\xa1vengti tokios rizikos vis pla\xc4\x8diau naudojamos infiltravimo sistemos._NEWLINE_Galimi du panaudojimo b\xc5\xabdai:_NEWLINE_\xe2\x80\xa2 Infiltracija: \xc5\xa1iose sistemose naudojamos infiltracin\xc4\x97s kaset\xc4\x97s ar tuneliai lietaus vandens infiltravimui \xc4\xaf grunt\xc4\x85. Lietaus metu vanduo yra surenkamas \xc4\xaf kasetes, tunelius ir per \xc5\xbeym\xc5\xb3 laiko tarp\xc4\x85 jis susigeria \xc4\xaf aplinkui esant\xc4\xaf grunt\xc4\x85._NEWLINE_\xe2\x80\xa2 Suma\xc5\xbeinimas ar sulaikymas: \xc5\xa1iose sistemose perteklinis vanduo yra laikinai saugomas. Lietaus metu vanduo surenkamas \xc4\xaf kasetes, tunelius ir i\xc5\xa1leid\xc5\xbeiamas ma\xc5\xbeesne srove \xc4\xaf nuotek\xc5\xb3 sistem\xc4\x85, up\xc4\x99 ir pan. Tai suma\xc5\xbeina maksimalius srautus ir minimalizuoja patvinimo galimyb\xc4\x99. Toks b\xc5\xabdas rekomenduojamas kai dirvo\xc5\xbeemio savyb\xc4\x97s n\xc4\x97ra palankios infiltravimui ir/arba nuotek\xc5\xb3 tinklai yra perkrauti.\n_START_SECTION_\nInfiltracija pro kasetes\n_START_PARAGRAPH_\nKaset\xc4\x97s paprastai yra apsaugomos naudojant geotekstil\xc4\x99, kuri yra apvyniojama aplink kaset\xc4\x99 (-es). Geotekstil\xc4\x97 turi apsaugoti nuo sm\xc4\x97lio patekimo \xc4\xaf kaset\xc4\x97s vid\xc5\xb3, taip pat turi apsaugoti sistem\xc4\x85 nuo med\xc5\xbei\xc5\xb3 ir kr\xc5\xabm\xc5\xb3 \xc5\xa1akn\xc5\xb3. Atskira infiltravimo kaset\xc4\x97 yra sukonstruota i\xc5\xa1 dviej\xc5\xb3 identi\xc5\xa1k\xc5\xb3 d\xc4\x97\xc5\xbe\xc4\x97s dali\xc5\xb3 kurios yra suspaustos kartu. Norint sukonstruoti kaset\xc4\x99, dvi d\xc4\x97\xc5\xbe\xc4\x97s jungiamos viena su kita atvirosiomis pus\xc4\x97mis ir montavimo metu vertikalios konstrukcijos dalys u\xc5\xbesifiksuoja. Konstrukcija su vertikaliomis jungtimis gali atlaikyti gerokai didesnes dirvo\xc5\xbeemio ir eismo apkrovas (kai montuojama po stov\xc4\x97jimo aik\xc5\xa1tel\xc4\x97mis ar keliais).\n_START_SECTION_\nInfiltracija pro tunelius\n_START_PARAGRAPH_\nTuneliai da\xc5\xbeniausiai naudojami individuali\xc5\xb3 nam\xc5\xb3 statyboje vandens, sutekan\xc4\x8dio nuo vandeniui nepralaid\xc5\xbei\xc5\xb3 automobili\xc5\xb3 stov\xc4\x97jimo aik\xc5\xa1teli\xc5\xb3, \xc5\xbeaidimo aik\xc5\xa1teli\xc5\xb3, dar\xc5\xbe\xc5\xb3, \xc5\xbeali\xc5\xb3j\xc5\xb3 plot\xc5\xb3, infiltracijai bei kaupimui. Tuneliai i\xc5\xa1laiko 7,5 t/m2 trumpalaik\xc4\xaf bei 3,5 t/m2 ilgalaik\xc4\xaf apkrovim\xc4\x85, tod\xc4\x97l jis gali b\xc5\xabti naudojamas po lengv\xc5\xb3j\xc5\xb3 automobili\xc5\xb3 eismo zonomis. Minimalus atstumas iki gruntinio vandens \xe2\x80\x93 80\xc2\xa0cm. Sistema surenkama i\xc5\xa1 vieno ar keli\xc5\xb3 tuneli\xc5\xb3 moduli\xc5\xb3, u\xc5\xbededant galines sieneles galuose. Tuneliai klojami viena ar keliomis eil\xc4\x97mis tame pa\xc4\x8diame lygyje._NEWLINE_Tunelio t\xc5\xabris yra 3 kartus didesnis u\xc5\xbe \xc4\xafprastinio infiltracijos lauko t\xc5\xabr\xc4\xaf. Tuo b\xc5\xabdu vienas tunelio modulis pakei\xc4\x8dia 800\xc2\xa0kg \xc5\xbevyro ir 36\xc2\xa0m drena\xc5\xbeinio vamzd\xc5\xbeio. Vienas tunelio modulis sveria tik 11\xc2\xa0kg, tod\xc4\x97l montavimui nereikalinga jokia k\xc4\x97limo technika. Reikiamas moduli\xc5\xb3 skai\xc4\x8dius papras\xc4\x8diausiai sujungiamas \xc4\xaf vien\xc4\x85 eil\xc4\x99, o po to u\xc5\xbededamos galin\xc4\x97s plok\xc5\xa1t\xc4\x97s.'